„Исус Христос е същият вчера, днес и до века“

(Евр. 13:8)

Вестник на мисията декември 2020

Най-сърдечно поздравявам всички братя и сестри в целия свят в скъпоценното име на нашия ГОСПОД и Спасител Исус Христос с думите от 1 Йоаново 2:27:

„А колкото за вас, помазанието, което приехте от Него, стои във вас и нямате нужда да ви учи някой; но както Неговото помазание ви учи за всичко и е истинско, а не лъжливо, и вие стойте в Него, както ви е научило“.

Нека тези думи навлизат дълбоко във всяко сърце и станат реалност в него. Пророците бяха под прякото помазание и вдъхновение на Светия Дух и можеха да обявят предварително целия план за изкупувление чрез Божието слово. Същото помазание беше и на нашия Спасител.

ТОЙ е бил Христос (Помазаният). В Лука 4:18-19 нашия Спасител прочете от Исая 61 глава 1-ят стих и само половината от 2-ри стих:

„Духът на Господ БОГ е на Мен, защото ГОСПОД Ме е помазал да благовествам на бедните; изпратил Ме е да превържа съкрушените по сърце, да проглася освобождение на пленниците и отваряне на затвора на вързаните; да проглася благоприятната ГОСПОДНА година…“ Също и ние като истински вярващи получихме същия Дух, същото помазание, същото учение и същото откровение на Исус Христос.

Павел имал пряко призвание, бил е под помазанието и вдъхновението на Божият Дух и е бил толкова уверен в своето проповядване, че трябвал дори да каже: „Който ви проповядва друго евангелие … да бъде проклет!“ (Гал. 1:8,9).

Уилям Бранхам, Божият човек на нашето време, също имал пряко призвание от Бог, също е бил под помазанието и вдъхновението на Светия Дух и проповядвал вечно важащото Евангелие. Аз също мога да свидетелствам за същото. И както Господ Бог наистина изрича призвание, така е истина и това, че Той също има доверие към пророци, апостоли или Божии слуги, които ги е определил на служение.

Все още и днес е действително казаното от Господ в Йоан 20:21: „И Иисус пак им каза: Мир вам! Както Отец изпрати Мен, така и Аз изпращам вас“. Към Божието послание се отнася и това, което нашият ГОСПОД е казал в Йоан 13:20: „Истина, истина ви казвам: който приеме онзи, когото Аз пращам, Мен приема; а който приема Мен, приема Този, който Ме е пратил“.

Във встъпителната ни реч са думите на апостол Йоан, който е написал, че помазанието пребъдва в истинските деца на Бога. Той подчертава, че никоя лъжа не може да дойде от истината (стих 21). Вече в стих 20 четем: „А вие имате помазанието на Светия и знаете всичко“. Думите му в стих 28 са директно отправени към нас, живеещи по това време: „И така, дечица, стойте в Него, та когато се яви, да имаме дръзновение и да не се посрамим пред Него при Неговото пришествие“ (1 Йоан 2:28).

Всички чакаме явяването на Исус Христос и при Неговото завръщане искаме да бъдем там. За нас от най-голямо значение са тези думи: „дечица, стойте в Него“. В Йоан 15:5 нашият Спасител каза: „…който пребъдва в Мен и Аз в него, той дава много плод; защото, отделени от Мене, не можете да направите нищо“.

Днес това Писание е изпълнено

Ние живеем в най-последния период от време преди завръщането на Исус Христос. Ние виждаме със собствените си очи и чуваме с ушите си как се изпълнява в наше време библейското пророчество – независимо дали това е завръщането на израелският народ, войни и вълнения или земетресения, глад и епидемии. Всичко това беше предварително предсказано от нашия ГОСПОД (Лука 21). Преживяваме затопляне на земята, изменението на климата и всички видове природни бедствия. Чрез този нов вирус, който стана известен с наименованието си “корона“ и се разпространи по целия свят, всичко на земята се е променило и никога няма да бъде така, както е било преди.

Основното знамение на последното време е завръщането на израилския народ в земята на Божието обещание: „Защото ГОСПОД ще се смили за Яков и пак ще избере Израил и ще ги настани в земята им…“ (Ис. 14:1). Това слово се сбъдна пред очите ни. Държавата Израел отново съществува от 1948 г. Мирният процес в Близкия изток се превърна през последното време в централна тема. Обединените арабски емирства и Бахрейн през септември 2020 г. подписаха мирен договор с Израел, наречен „Авраамово споразумение“, както го направиха преди тях Египет през 1979 г. и Йордания през 1994 г. Скоро ще ги последват и други мюсюлмански страни. Чрез помирението на Саудитска Арабия с Израел се очаква окончателния пробив за мира в Близкия изток, докато се сключи най-накрая онзи договор, за който пише в Даниил 9:27.

След всички тези частични споразумения с Израел, чрез посредничеството на най-висшият авторитет, признат в целия свят, ще бъде накрая сключен договора, за който говори Даниил. И щом ще бъде сключен този мир, който ще бъде само псевдо-мир, те ще кажат: „Сега царуват мир и безопасност“. Но „тогава ще дойде върху тях внезапна погибел както болките върху бременна жена; и няма да избегнат» (1 Сол. 5:3). Във всекидневните новини можем да четем за това, как се оформя този мирен процес.

Грабването и сключването на мира ще станат приблизително по едно и също време. С грабването ще свърши времето на благодатта за народите, и ще започнат последните седем години преди настъпването на Хилядолетното царство. Според Oткр. 11 гл. ще се появят през първите 3,5 години двама пророци, чрез чието служение ще бъдат запечатани 144 000 от 12-те израилеви племена. В средата на тези последни седем години договорът ще бъде нарушен, ще настъпи времето на голямата скръб и Йерусалим отново ще бъде тъпкан от езичниците в продължение на 42 месеца (Откр. 11:2).

При завръщането на ГОСПОДА ще се случи първото възкресение на мъртвите в Христос (1 Сол. 4:13-18). В Откр. 20:4-6 се говори за възкресението на мъчениците, дошли от голямата скръб (Откр. 7:13-14). Вярно е, че те няма да участват в грабването и сватбената вечеря, но ще участват в Хилядолетното царство: „…Видях и душите на онези, които бяха обезглавени заради Иисусовото свидетелство и заради Божието слово и които не се бяха поклонили на звяра, нито на неговия образ, и не бяха приели белега на челото си и на ръката си. И те оживяха и царуваха с Христос хиляда години. Другите мъртви не оживяха, докато не се свършиха хилядата години. Това е първото възкресение. Блажен и свят онзи, който участва в първото възкресение. Над такива втората смърт няма да има власт, а те ще бъдат свещеници на Бога и на Христос и ще царуват с Него хиляда години“. Всички останали след 1000 години ще участват единствено във второто възкресение, което едновременно и е Страшният съд (Откр. 20:11-15).

Не искаме да навлизаме в тези теми по-задълбочено, но осъзнаваме, че последното време много е напреднало. Говорим за факта, че истинските вярващи ще са готови да участват в грабването (1 Сол. 4:13-18). С всичко, което се случва сега, можем да действаме, както каза нашият Господ: „…А когато започне да става това, се изправете и повдигнете главите си, защото изкуплението ви наближава” (Лука 21:28).

Можем да казваме отново и отново: „Днес пред нашите очи се изпълни това и онова Писание!“ В Мат. 24:14 нашият Господ каза: “И това благовестие на царството ще бъде проповядвано по целия свят за свидетелство на всичките народи; и тогава ще дойде свършекът“. Истинското, вечно валидното Евангелие на Исус Христос никога преди не е било разпространено в целия свят така, както по това време. В миналото, още преди Реформацията, особено започвайки от нейното време отново и отново са случвали духовни съживления, но в нито едно от тях оригиналното и пълното Евангелие не е било провъзгласявано под помазанието на Светия Дух така, както е било при основанието на новозаветната църква. Сега евангелието с библейските учения, като например за Божеството, кръщението, вечерята и т.н., трябва отново да бъде стопроцентно същото, както е било в началото. Нали за нашия ГОСПОД и Спасител е написано: „…когото небето трябва да приеме до времето, когато ще се възстанови всичко, за което е говорил Бог от древността чрез устата на Своите свети пророци“ (Деян. 3:21) .

В днешно време много евангелисти, дори и от харизматичното движение, възвестяват собствено евангелие. Всички те обаче минаха покрай най-важното обещание, което трябваше да бъде изпълнено преди завръщането на Христос. И както Божият план за спасение започна в Новия Завет с изпълнението на библейско пророчество, също така той ще завърши с изпълнението на библейско пророчество. В Марк, 1 гл. четем: „Началото на благовестието на Иисус Христос, Божия Син. Както е писано в книгата на пророк Исая: “Ето, Аз изпращам вестителя Си пред лицето Ти, който ще устрои пътя Ти пред Теб“ (Мал. 3:1a); „Глас на един, който вика: Пригответе в пустинята пътя за Господа,
направете в безводното място прав път за нашия Бог“ (Исая 40:3). «Йоан дойде, като кръщаваше в пустинята и проповядваше кръщение на покаяние за опрощаване на греховете. И излизаха при него цялата Юдейска страна и всички жители на Йерусалим и бяха кръщавани от него в реката Йордан, като изповядваха греховете си“ (ст. 1-5).

Божият човек можа да каже на онези, които повярваха на посланието му: „Аз ви кръщавам с вода, а Той ще ви кръсти със Светия Дух“ (cтих 8). Когато Исус се яви, Той проповядваше това: „Времето се изпълни и Божието царство наближи; покайте се и повярвайте в благовестието“ (стих 15).

Петър в първата си проповед след изливането на Светия Дух, под помазанието и вдъхновението на Светия Дух произнася следните думи: „Покайте се и нека всеки от вас се кръсти в Името на Иисус Христос за прощаване на греховете ви; и ще приемете дара на Светия Дух. Защото на вас е обещанието и на децата ви, и на всички далечни, колкото Господ, нашият Бог, ще призове при Себе Си“ (Деян. 2:38-39).

Времето се е изпълнило. Сега, в края на времето на благодатта, ние, както и в началото е било, преживяваме изпълнение на библейското пророчество, предназначено за Църквата. Така например в Малахия, гл. 4, пише: „Ето, Аз ви изпращам пророк Илия, преди да дойде великият и страшен Ден на ГОСПОДА. И той ще обърне сърцето на бащите към синовете и сърцето на синовете към бащите им…“

Чрез служението на Йоан Кръстител сърцата на старозаветните отци бяха обърнати към децата на новия завет (Лука 1:17), а чрез служението на брат Бранхам се изпълни втората част от това обещание – сърцата на Божиите деца бяха върнати към първоначалната вяра на апостолските отци. Господ Исус потвърди това старозаветно обещание в Мат. 17:11: „А Той в отговор каза: Наистина Илия идва и ще възстанови всичко“. И така, пророк Малахия предсказа това под помазанието на Светия Дух, а нашият Спасител под помазанието на Светия Дух го потвърди; и всички, които сега чрез помазанието на Светия Дух наистина се поучават в училището на Небесното Царство (Мат. 13:52), те вярват на това обещание и изпитват изпълнението му.

Бог взе Своя служител у дома през декември 1965 г., но оттогава библейското оригинално послание, което той донесе според Божието поръчение, се носи по целия свят. Тук може да се каже: „Който е от Бога, той слуша Божиите думи“ (Йоан 8:47). Обаче тук може също да се попита: „Кой е повярвал на нашата проповед и на кого се е разкрила ръката на Господа?“ (Ис. 53:1; Рим. 10:16).

Пророческо служение

За мен е от голямо значение е фактът, че познавах лично Божият човек Уилям Бранхам в продължение на 10 години, преживях на неговите събрания проповядване на пълното Евангелие на Исус Христос и свръхестественото действие на Божия Дух във връзка с молитвата за болните. Що се отнася до това служение на брат Бранхам, необходимо е да се подчертае Амос 3:7, както и той самият често го правеше: „Наистина Господ Йехова няма да направи нищо, без да открие Своето намерение на слугите Си, пророците“. Този Божи факт е от най-голямо значение, и аз ви моля да уважавате казаното от Бога. Нашият Спасител беше предсказан във Втор. 18:15 като пророк: „Господ, твоят Бог, ще издигне отсред теб, измежду братята ти, пророк, както е въздигнал мене; него слушайте”. Апостол Петър потвърди това обещание в Деяния 3:22-23 като изпълнено, позовавайки се на Исус: „Защото Моисей е казал: “Господ Бог ще ви въздигне измежду братята ви Пророк, както въздигна мене; Него слушайте във всичко, каквото ще ви каже; и всяка душа, която не послуша този Пророк, ще бъде изтребена отсред народа“. В Исая 42:1 ГОСПОД, нашият Спасител, е наречен Слуга: “Ето Моя Слуга, когото подкрепям, Моя избраник, в когото благоволи душата Ми; положих Духа Си на него; той ще постави правосъдие за народите“. Потвърждение за това намираме в Мат. 12:18: „Ето Моя Слуга, Когото избрах, Моя възлюбен, в Когото е благоволението на душата Ми. Ще положа Духа Си на Него и Той ще възвести съд на народите“.

Истинският пророк е Божи слуга, чрез когото пряко се продължава служението на ГОСПОДА. Като пророк той вижда във видение какво иска да направи Бог, и го прави в послушание като слуга. Това е нещо, което лично съм преживявал доста често на събранията и в служението на брат Бранхам. Той говореше за себе си като за пророк, а също и като слуга. Това, което той видя като пророк във видения, същото го извърши като слуга. Така, когато той се молеше за болните Господ често му показваше кой е човекът, който стои пред него в молитвената линия, откъде идва и каква болест има. Като слуга той изпълняваше задачата и можеше да каже, например: „Ти си излекуван от рак.“ Брат Бранхам също подчертаваше, че това е същото служение, което Господ, нашият Спасител е изпълнявал тогава. Той също можеше и на мен да разкаже пет пъти подробности, засягащи моето служение.

Позовавайки се на дарбата провидец брат Бранхам отново и отново се позовава на три събития от служението на нашия ГОСПОД:

- когато за първи път се срещна с Петър, след което можеше да му каже: „Ти си Симон, син на Йона“;

- На Натанаил можеше да каже: „Преди да те повика Филип, те видях, когато беше под смокинята“ (Йоан 1);

- На жената при източника Той можа да каже: „петима мъже си имала и този, който сега имаш, не ти е мъж“ (Йоан 4).

Същият пророчески дар е бил виждан и чуван през тези години и в служението на брат Бранхам. Той е можел да казва отново и отново: „Така казва Господ…“, и всеки път се изпълняваше точно това, което е видял. Тъй като не само пише: „Исус Христос е същият вчера, днес и във вечността“ (Евр. 13:8), Той също се е разкрил в наше време като Същият пред собствените ми очи, спасяваше грешниците, освобождаваше вързаните и изцеляваше болните. Милиони вярващи могат да свидетелстват за това.

През изминалите години ние отново и отново споделяхме за призванието, посланието и това, което Господ Бог е извършил в служението на брат Бранхам. Днес искам само кратко да се докосна до събитието от 28 февруари 1963 г., което беше предварително открито за Божия човек. Това се случи на планината Сънсет в Аризона, на около 67 км от град Тусон: ГОСПОД слезе в свръхестествен облак, в който имаше седем ангела. Там той получи указание да се върне в Джеферсънвил, тъй като времето за отваряне на седемте печата е настъпило. След това Божият човек проповядваше на седемте печата от 17 до 24 март 1963 г.

Няколко списания в САЩ съобщиха за този тайнствен облак. Това е станало темата за деня в пресата, обаче кой от всички тези евангелисти, от всички тези проповедници е отбелязал го това до днешен ден? Всички си имат свои собствени програми, но не знаят нищо за онова, което Бог е обещал за този период от време. Без да го осъзнаят те отхвърлиха Божията воля за себе си, както и онези духовни водачи по онова време (Лука 7:30). Но така е било в религиозния свят при първото пришествие на Христос, същото е и сега преди второто Му пришествие. Но както истина е онова, че Господ изпрати Своя пророк Йоан, за да изпълни Писанието и да подготви народ за Господа, също така е истина това, че на Уилям Бранхам, Божият човек, вече на 11 юни 1933 г. при кръщението в река Охайо му беше казано от свръхестествен облак: „Както Йоан Кръстител беше пратен преди първото пришествие на Христос, така и  ти ще бъдеш пратен с послание, което ще предиде второто пришествие на Христос“. Днес можем да кажем с увереност, че това поръчение е изпълнено.

Какво е истинската вяра?

Брат Бранхам на 24 ноември 1963 г. каза проповед, озаглавена „Три вида вярващи“. В нея той говореше за истинските вярващи, за привидно вярващи и за невярващи.

Авраам е образец на истинската вяра, и дори се нарича баща на вярващите. „Понеже какво казва Писанието: Авраам повярва в Бога и това му се вмени за правда“ (Рим. 4:3). Апостол Яков свързал истинската вяра с послушанието и делата; и е написал, че вярата е безполезна без дела, произтичащи от нея. Той е написал: „Авраам, нашият отец, не се ли оправда чрез дела, като принесе сина си Исаак на жертвеника? Ти виждаш, че вярата действаше заедно с делата му и че чрез делата се усъвършенства вярата; и се изпълни Писанието, което казва: Авраам повярва в Бога; и това му се вмени за правда; и се нарече Божий приятел“ (Яков 2:21-23).

Ако нашият ГОСПОД каза: „Който повярва и се кръсти, ще бъде спасен; а който не повярва, ще бъде осъден“ (Марк 16:16), тогава какво е с онези, които твърдят, че вярват, но отказват да бъдат кръстени след като са повярвали? В този случай вярата не е свързана с дела. Ние тук не говорим за нашите собствени дела, които вършим, но за послушание на словото, с което човека доказва вярата си. Какво е тогава с всички, които твърдят, че вярват, но отхвърлят това, което е казал Господ, например в мисионерското поръчение от Марк 16? Такива хора са истински вярващи, или само привидно вярващи?

Нашият Господ казва: „…който вярва в Мене, делата, които върша Аз, и той ще ги върши…“ (Йоан 14:12), и: „…тези знамения ще придружават повярвалите…“ (Марк 16:17). И само ако Господ Бог чрез Своето слово може лично да говори с някого и да му даде обещание, тогава такъв човек ще повярва, като се подчини на това, което казва Писанието, и ще изживее обещаното. Що се отнася до привидно вярващите, с болка в сърцето трябва да се каже: те вярват, учат и се молят, минавайки покрай Бога. Хора, които се позовават на Божието слово, но слушат в своите събрания само проповеди на самоизповядване, водещи до собственно изградена вяра, както става във всичките деноминации, са привидно вярващи. Известно е, че всички християнски църкви имат свои собствени вероизповедания, които дори се наричат „апостолски“, но нямат нищо общо с учението на апостолите. Наред с така наречената „апостолско“ вероизповядване, съществуват още никейско (325 г. след Хр.), халцедонско (381 г. след Хр.), и други вероизповедания.

Но единственото истинско, апостолско вероизповедание се намира само в Библията, като завещание на Новия Завет. За истинските вярващи все още важи думата: „Който вярва в Мен, както казва Писанието…“ (Йоан 7:38). На всички, които вярват в собствените си учения, Господ казва: „…Но напразно Ме почитат, като преподават за поучение човешки заповеди“ (Мат. 15.9).

И завинаги са валидни тези думи: „Но идва часът, и сега е, когато истинските поклонници ще се покланят на Отца с дух и истина; защото такива иска Отец да бъдат поклонниците Му“ (Йоан 4:23). Тук трябва да си зададем сериозен въпрос: всъщност на кого и в какво вярваме? Вярваме ли на онова, което Бог е казал и обещал с Неговото слово и на практикуваното в ранното християнство, или вярваме на устави и доктрини, създадени от човека, преподавани в някоя християнска църква?

Невярващите са не само онези, които изобщо не могат да повярват и за които Бог изобщо не съществува. Тук е от най-голямо значение това, което Божият човек, Уилям Бранхам, каза за неверието и грехопадането в рая. Това е едно от най-важните откровения, които той получи от ГОСПОДА относно плана за спасението. Първо Луцифер се издигна на небето и искаше да стане равен на Всевишния, но след това беше свален заедно с всички, които го последваха (Исая 14:12-15). Грехопадането в рая се случи само защото сатана, под формата на змия (полски звяр – бел. от прев.), успя да говори на Ева с тези думи: „Наистина ли Бог каза…?“ и пося в сърцето й съмнение в това, което Бог каза на Адам. Така стана неверието, което със себе си донесе и непослушанието, и посредством измама цялото човечество беше беше хвърлено в грехопадение, а заедно с него и в смъртта. И за да се подчертае истинската вяра, нашият Спасител каза: „…ако не повярвате, че съм Този, за Когото ви казвам, в греховете си ще умрете“ (Йоан 8:24). Също така сега истинската вяра може да има силна котва само в онези, които истински вярват в Исус Христос и в това, което Бог е казал в Неговото слово. Неверието винаги е свързано със съмнение, което врагът сее.

Нека всеки да провери себе си: дали е истински вярващ според Писанията, дали вярва с цялото си сърце на всяка Божия дума, дали приема всяко обещание, което Господ е дал, и дали е тясно свързан с Бог. Истински вярващите принадлежат към избраните, те са възродени от словото и Божия Дух и са въведени в цялата истина. Те вярват в Божественното призвание на Уилям Бранхам, който е донесъл библейското послание, и вярват в Божието призвание на носителя на това библейско послание, който го отнесе в целия свят.

Истински вярващите са разпознали времето и часа, в които живеем. Те са излезли от всички небиблейски религиозни традиции и учения, и са осветени в словото на истината, защото молитвата на Спасителя казва така: „Освети ги в Твоята истина: Твоето слово е истина“ (Йоан. 17:17). Всичко започва с Божеството: истинското учение свидетелства само за един Бог. Не е възможно нито веднъж да намерим в Библията думите „триединство“ или „триединен бог“, също така в Библията не се споменава за три вечни личности. Библията говори само за един истински Бог, който е обявил Своя план за спасение и Сам го е изпълнил. ТОЙ беше разкрит като Отец на небето, в Своя единороден Син Исус Христос (Емануил – „Бог с нас“) – на земята, и сега действа чрез Светия Дух в спасената Църква. Формулата „В името на Отца, в името на Сина, в името на Светия Дух“ не се използва нито веднъж в Библията.

Що се отнася до водното кръщение, в този случай истинските вярващи изпълняват онова, което Петър е заповядал в деня на основаването на Новозаветната църква под помазанието и вдъхновението на Светия Дух (Деян. 2:38-41). Петър правилно е разбрал мисионерската заповед на Господ и точно я изпълнил. А също и Филип (Деян. 8:16), Павел (Деян. 19:5) и всички вярващи през първите векове точно така го изпълниха, кръщавайки повярвалите в името на Господ Исус Христос, тъй като това е името, чрез което Бог ни се е разкрил като Отец в Сина и в Светия Дух. Все още и днес важат думите от Ефес. 4:5: “…един ГОСПОД, една вяра, едно кръщение…“

Всички, които сега наистина вярват, са послушни и изпитват написаното във 2 Кор. 6:17-18: „Затова, “излезте изсред тях и се отделете“, казва Господ, “и не се допирайте до нечисто“, и: “Аз ще ви приема, и ще ви бъда Отец, и вие ще Ми бъдете синове и дъщери“, казва всемогъщият Господ“. Това са тези, които сега ще изживеят завършването чрез свръхестественото действие на Светия Дух. Бог ще прати ранен и късен дъжд по мощен начин, както е било предсказано от апостол Яков под помазанието и вдъхновението на Светия Дух: „И така, братя, останете търпеливи до Господното пришествие. Ето, земеделецът очаква скъпоценния плод от земята и дълго търпи за него, докато получи и ранния, и късния дъжд“ (Яков 5:7). Още пророк Йоил, под помазанието и вдъхновението на Светия Дух, е предизвестил: “И вие се веселете, синове на Сион, радвайте се в ГОСПОДА, своя Бог, защото ви дава ранния дъжд за правда и ви навалява дъжда – ранния и късния както преди“ (Йоил 2:23).

Можем да се радваме и на това, тъй като ние, според написаното от апостол Петър, „…пазени чрез вяра за спасение, готово да се открие в последното време“ (1 Петр. 1:5). Ние сега живеем в последното време и  трябва да останем трезви и съвсем нормални във всички сфери на живота и да се държим достойно в сегашната ситуация, за да не позорим името на Господ Исус.

Трябва още веднъж да се подчертае, че на небето няма да има хора, подведени и заблудени от лъжеучения. Господ ни е дал милост, така че ние, чрез последната вест, която на сто процента е в съответствие с първата, бяхме върнати към Бога, Неговото слово и учението на апостолите. Който не уважава това, той не е разпознал денят на милостивото посещение на Бога (Лука 19:42-44).

В Лука 21 гл. Господ предсказа много неща за това, което ще се случи, а после във връзка с последното време каза: „…по земята бедствие на народите, които ще бъдат в недоумение… Когато това започне да се случва, тогава станете и вдигнете глави, защото изкуплението се приближава към вашите. …когато започне да става това, се изправете и повдигнете главите си, защото изкуплението ви наближава. …бдете всякога и се молете, за да бъдете намерени достойни да избегнете всичко това, което предстои да стане, и да застанете пред Човешкия Син“ (Лука 21). А в Мат. 28:20 Той ни даде това обещание: „И ето, Аз съм с вас през всичките дни до свършека на света“.

Брат Бранхам изпълни пророческото поръчение и събра духовна храна. Също и аз изпълних онова, което Господ ми заповяда, като подредих пророческкото слово и давах духовната храна навреме (Мат. 24:45-47), както и Господ го потвърди на 19 септември 1976 г. По Божията благодат успях и всички трудно разбираеми думи на брат Бранхам да подредя според Божието Слово. Затова Петър трябваше да напише тогава, позовавайки се на посланията на Павел: „…в които има някои неща, мъчни за разбиране, които невежите и неутвърдените изопачават, както и другите Писания, за своя собствена гибел“ (2 Петр. 3:15 -16). Мога да свидетелствам, че направих и това, което Павел тогава написа на Тимотей: “…проповядвай словото, бъди готов в подходящо и неподходящо време, изобличавай, порицавай, увещавай с голямо търпение и поучаване“ (2 Тим. 4:2), както това ми заповяда Господ със силен глас в Марсилия. Затова проповядвах само Словото и отхвърлих всякаква интерпретация.

Подобно на Павел и аз също мога да свидетелствам: „Но Господ беше с мен и ме укрепи, за да се оповести напълно посланието чрез мен и да чуят всички езичници; и аз бях избавен от лъвови уста…“ (2 Тим. 4:17).

Всички братя, които наистина имат Божие служение, предават нататък тази духовна храна, т.е. отворено и чисто Слово. Трапезата на Господа никога не е била толкова богато заредена с храна, както в наше време. Сега нека да се обединим в пламенна молитва, и Самият Господ ще довърши делото си за спасение с голяма сила (Рим. 9:28). Най на края, според както е видял брат Бранхам, Невястата ще върви духовно в крак и Бог ще чува молитвите ни така, че казаното с вяра ще става веднага. От значение е само да останем в словото и волята на Бога, защото само по този начин Неговото благоволение може да пребъдва на нас.

Изминаха 70 години

През 1949 г., в деня на Петдесетница, аз посветих живота си на Господ Исус в сълзи на покаяние и преживях кръщението от Духа. От този момент и нататък мога да погледна на целия си вярващ благословен живот с ГОСПОДА. По Божията милост проповядвах Божието слово от 1952 г., но първо в петдесятната църква. През 1955 г. участвах в събранията, които брат Бранхам провеждаше в Карлсруе. Още на първото събрание разбрах, че той е Божи човек и има много специално служение, което е свързано с Божия план за спасение за нашето време.

Под ръководството на Бога ние започнахме през 1958 г. да превеждаме проповедите на брат Бранхам от магнитофонните ленти, и така първо възникна поместна, независима църква; а по-късно и работата на Мисията. На 2 април 1962 г. аз получих призвание от чуващия се глас на ГОСПОДА, което потвърди брат Бранхам на 3 декември 1962 г. чрез Божие откровение и ми даде указания, които също се отнасят за това. През 1964 г. беше първото ми мисионерско пътуване до Индия, и на връщане посетих Йерусалим.

През 1966 г. започнах с мисионерски пътувания до съседните ни страни, а след това и в целия свят. С 20-минутните проповеди на «Радио Люксембург», които проповядвах всяка неделя сутрин от 1967 до 1978 г., достигнах много хора в немскоговорящите страни, и по този начин можах да ги каня на събрания в различни градове. Много вярващи все още бяха под впечатление от благословените събрания, които са имали с брат Бранхам. Така залите във всичките градове на Швейцария, Австрия и Германия бяха препълнени. Това бяха години, изобилно благословени в Божието Царство.

През 1979 г. врагът успя, подобно на Ева в рая да вдъхнови и разпространи съмнения с такъв въпрос: „И наистина ли Господ говореше към него?“ И по такъв начин призванието беше поставено под въпрос, което почти доведе до унищожаването на поместната църква. Но Господ Бог изяви победата на Голгота, и избраните не станаха жертва на измама и служението можа да продължи и до днес.

За 2020 г. бях ръководен да не планирам никакво мисионерско пътуване, и както всички чухме и знаем, че поради корона-пандемията това изобщо би било невъзможно. По същата причина в момента не можем да имаме както преди международни събрания в мисионерския център в Крефелд. Много сме благодарни на Бог, че от 1974 г. сме в състояние да служим с Божието слово на хиляди вярващи от цял свят тук, в този молитвен дом. Това, което Господ ми заповяда се сбъдна: „Събери народа Ми за да му дам да чуе думите Ми“.

Снимката долу показва едно от събранията, проведени в закрит стадион в Цюрих от 20 до 26 юни 1955 г., а другата показва едно от събранията в Карлсруе, където брат Бранхам проповядваше от 12 до 19 август 1955 г.

И както Бог се е погрижил за събирането и раздаването на духовната храна, също така се е погрижил и да бъде чуто чрез интернет последното послание за изхода и възстановяването. Ако Бог благоволи, ще проповядвам всяка последна неделя от месеца, позната като Цюрихска неделя, започвайки не в 14 ч., в 10 ч.; също и всяка първа неделя в Крефелд – с излъчване на живо чрез интернет и директен превод на различни езици и ще бъде чуто по известните канали навсякъде в света. Освен това ние също излъчваме проповеди от 80-те години на миналия век всяка вечер в сряда и събота, и в неделя сутринта. Те също са преведени на различни езици, така че могат да се включват онлайн всички вярващи, дори и цели църкви по света.

Следващите две снимки от 1976 г. – направени едната в Цюрих, а другата в Хайлброн – показват, че Бог е дал Своето благословение да се проповядва Неговото слово.

Там, където е възможно, братята служители ще продължат да провеждат местни събрания. И вярващите по цялата земя където и се събират в името на Исус Христос, там Господ присъства сред тях (Мат. 18:20). Моля ви, приемете го това от цяло сърце и вярвайте. Сега е настъпило време, когато истинските вярващи се обединяват в молитва, където и да живеят по земята, за да може ГОСПОД Бог навсякъде да доведе Неговото дело до завършване в изкупените и да подготви Църквата-невяста.

Всички, които сега вярват на разкритото Слово, принадлежат към разумните девици, и като Църква-невяста преживяват последното приготвяне според написаното: „…и готовите влязоха с него на сватбата и вратата се затвори“ (Мат. 25). Към това се отнася и Откр. 19:7: „…Неговата невяста се е приготвила…“ (директ. превод от нем. Библия – бел. от преводача). Тя има пълнотата на изкуплението чрез кръвта на Агнето (Мат. 26:28), пълно освещение чрез Божието слово (Йоан 17:17) и е запечатана от Светия Дух за деня на изкуплението на тялото й според написаното в Ефес. 1:13: „…в Когото и вие, като чухте словото на истината, т. е. благовестието на нашето спасение, в Когото, като и повярвахте, бяхте запечатани с обещания Свят Дух“. Гледам назад на тези много години и съм благодарен на Господ за това, че Той ми говореше отново и отново и даваше указания.

Той е извършил велики неща в милиони хора, и ги е върнал назад към истинската вяра. Подобно на Симеон тогава (Лука 2:29) и аз мога да кажа с чиста съвест: „Господи, сега пускаш Твоя раб с мир, защото очите ми видяха, че всички народи по земята са чули онази първоначална вест, която предхожда Второто пришествие на Христос“.

Следващата година очакваме една истинска юбилейна година, която нашият ГОСПОД провъзгласи в Лука 4 гл., и в която всички ще получат обратно владението, дадено от Бога: „…и да прогласите освобождение по цялата земя на всичките й жители; това ще ви бъде юбилей – всеки да се върне на имота си и всеки да се върне при семейството си“ (Лев. 25:10 б). „Но знаем, че всичко съдейства за добро на тези, които любят Бога, които са призовани според Неговото намерение. Защото, които предузна, тях и предопредели да бъдат съобразни с образа на Неговия Син, за да бъде Той първороден между много братя; а които предопредели, тях и призова; а които призова, тях и оправда; а които оправда, тях и прослави“ (Рим. 8:28-30).

Помнете мен и всички братя служители в молитвите си.

Действащ по поръчението на Бог:

Ако е угодно на Бог и Той даде милост, ще проповядвам с излъчване на живо:

– всяка първа неделя от месеца в 10:00 (по нем.време).

– всяка последна неделя от месеца, т. нар. „Цюрихска неделя“ няма да се започва в 14:00, а в 10:00 сутринта.

Още онлайн излъчвания ще бъдат предавани:

– всяка сряда от 19:30

– всяка събота от 19:30

– всяка неделя от 10:00

Онлайн излъчвания на проповедите чрез интернет станаха голямо благословение за мнозина, и вече може да се слушат на различни езици. Всички записи на прповедите може да гледате на нашата веб-страница www.freie-volksmission.de в раздели: “Излъчване“ и “Теглене“, както и на нашия YouTube канал www.youtube.com/user/FreieVolksmission

Можете да ни пишете на адрес:

Missions-Zentrum, PO Box 100707

или на имейл: volksmission@gmx.de

*****

Възпроизвеждането и копирането
е позволено само след получаване на разрешение

Издател: мисионер Евалд Франк
Freie Volksmission е. V. (Свободна народна мисия)

Книги, брошури и DVD c превод на български и други езици
може да поръчате на е-mail: info@v-evangelie.info

Уеб-страница на български: http://bg.v-evangelie.info

Верният ГОСПОД изпрати пророк за да ни донесе послание, Той също се погрижи и да бъде отнесено в целия свят. Обещанието му беше изпълнено пред очите ни: „И видях друг ангел да лети сред небето, който имаше вечното евангелие, за да го благовести на земните жители и на всяка нация и племе, и език, и народ“ (Откр. 14:6).

То е достигнало до краищата на земята и Господ ще завърши делото Си на изкупление (Мат. 24:14). Само на Него да бъде слава чрез Исус Христос, нашия Господ.

10 000 слушатели се събрали в шатрата с Бранхам в едно събрание, Карлсруе.

e

Contents

Вестник на мисията декември 2020 1

Днес това Писание е изпълнено 2

Пророческо служение 7

Какво е истинската вяра? 9

Изминаха 70 години 17